Către,

***Conducerea Universității de Medicină și Farmacie ”Victor Babeș” din Timișoara***

În conformitate cu adresa ME 605/GP/01. 11. 2021 referitoare la măsurile necesare ce trebuie luate la nivel intern de instituțiile de Invățământ superior participante la Programul Erasmus+ pentru implementarea eficace în România a European Student Card Initiative (ESCI / Inițiativa privind legitimația europeană de student), inițiativă care face parte din *Planul de acțiune pentru educația digitală pentru perioada 2021 – 2027* al Comisiei Europene, vă rugăm să aprobați următoarele măsuri necesare implementării cu succes a acestor măsuri:

1. Dezvoltarea unui software propriu al universității sau achiziționarea unui software comercial (a se vedea lista cu propunerile ANPCDEFP – *Anexa 1*) pentru conectarea la platforma Erasmus Without Paper, prin grija Direcției IT a universității
2. Aderarea la platforma RoEduNetID pentru obținerea unui Identity Provider (IdP) instituțional (*Anexa 2*), pentru a putea beneficia de serviciile platformei eduGAIN (prin grija Direcției IT a universității)
3. Crearea de semnături digitale Rectorului universității (Prof. Dr. Octavian-Marius Crețu) și Directorului Direcției Erasmus+ (Prof. Dr. Mihai Gafencu) ( *Anexa 3*), având în vedere că începând din anul universitar 2022 – 2023 semnătura electronică va fi obligatorie atât pe Acordurile Bilaterale (IIA – Inter-Institutional Agreement), pe Acordurile de Studiu (OLA – Online Learning Agreement), cât și pe toate documentele oficiale (contract financiar, cereri de suplimentare, notificare de transfer, etc).
4. Implementarea Erasmus Student Card digital, care depinde strict de implementarea măsurilor enumerate la punctele 1 – 3.

Atașăm următoarele documente:

* Adresa M. E.
* Anexa 1 - conectarea la platforma EWP
* Anexa 2 – aderarea universității la RoEduNetID
* Anexa 3 – îndrumări pentru semnarea în format digital a OLA și IIA
* Notă pentru implementarea European Student Card

Cu deosebită considerație,

***Prof. Dr. Claudia BORZA***

**Prorector Relații Internaționale**